Tim Burton

Timothy ”Tim” Walter Burton (s. 25. elokuuta 1958 Burbank, Kalifornia, Yhdysvallat) on yhdysvaltalainen elokuvaohjaaja, -tuottaja ja -käsikirjoittaja. Hänet tunnetaan mielikuvituksellisista ja omintakeisista elokuvistaan, joissa on makaabereja ja goottilaisia elementtejä sekä erikoisia hahmoja. Burton on tehnyt näytelmäelokuvien lisäksi stop motion -animaatioita. Burtonin luottonäyttelijä on Johnny Depp ja luottosäveltäjä Danny Elfman.

 Elämä ja ura 
Nuoruus
Tim Burton syntyi 25. elokuuta 1958 Burbankissa Los Angelesin esikaupungissa keskiluokkaiseen perheeseen. Hänen isänsä työskenteli huvipuistossa ja äiti piti kauppaa, joka myi kissoihin liittyviä tavaroita. Timillä oli pikkuveli Daniel. Tim ei ollut läheinen vanhempiensa kanssa, ja hän muutti melko nuorena asumaan isoäitinsä luokse. Tim piti nuorena fantasiaelokuvista, erityisesti niitä, joissa oli hirvioitä. Hänen suosikkinäyttelijänsä teini-iässä oli Vincent Price. Burton on kertonut, että kauhuelokuvat antoivat hänelle mahdollisuuden vapautua lapsuutensa kauhuista ja teini-iän ahdistuksesta.Ferenczi 2010, s. 8–9.

Uran alku
Burtonista kehittyi taitava piirtäjä, ja hän sai stipendin Kalifornian taideinstituuttiin (CalArts) vuonna 1976. Hän teki samoihin aikoihin myös omia lyhytelokuviaan, joista Stalk of the Celery Monster (1979) teki vaikutuksen Disneyn kykyjenetsijöihin. Burton otettiin Disneylle tekemään elokuvaa The Fox and the Hound, mutta Burton pettyi Disneyn pyrkimykseen latistaa taiteilijansa.Ferenczi 2010, s. 9.

Burton ylennettiin Disneyllä konseptiartistiksi, mutta hänen kuvallisia ideoitaan ei käytetty. Hän sai kuitenkin 60 000 dollarin budjetin kuusiminuuttista piirros- ja stop motion -animaatioelokuvaansa Vincent (1982) varten. Elokuva kertoo tarinan seitsenvuotiaasta pojasta, joka haluaa olla Vincent Price ja kuvittelee itsensä makaabereihin tilanteisiin Edgar Allan Poen tyyliin. Burtonin suuresti ihailema Vincent Price antoi elokuvalle kertojanäänen. Vincent voitti useita palkintoja. Seuraavaksi Burton teki Disney Channelille elokuvan Hansel and Gretel (1982), jossa hän pääsi opettelemaan oikeiden näyttelijöiden ohjaamista. Frankenweenie (1984) oli Frankenstein-pastissi, johon mennessä Burtonin omalaatuinen tyyli oli jo alkanut muodostua. Disney ei kuitenkaan esittänyt Burtonin synkkää lyhytelokuvaa, joka oli saanut PG-luokituksen, mutta elokuva nosti Burtonin Hollywoodin kohutuimpien nuorten ohjaajalahjakkuuksien joukkoon.Ferenczi 2010, s. 10–15.

Kauhukirjailija Stephen King suositteli Burtonia Warnerille, joka kiinnitti Burtonin ohjaamaan 25-vuotiaana ensimmäisen pitkän elokuvansa Pee-wee’s Big Adventure (1985). Elokuvassa on jo Burtonille tyypillisiä elementtejä kuten eriskummallinen maailma unen ja todellisuuden välimaastossa sekä hahmojensa outouteen perustuva juoni. Elokuva menestyi kohtalaisesti, mutta elokuvakriitikot eivät pitäneet siitä ja kutsuivat sitä pelkäksi visuaaliseksi orgiaksi.Ferenczi 2010, s. 15–20.

Burtonin seuraava ohjaus oli Beetlejuice (1988), joka oli käsikirjoittaja Michael McDowellin mukaan ”optimistinen elokuva kuolemasta”, mikä sopikin Burtonin tyyliin. Elokuvassa perinteiset tilanteet ja arvot käännetään päälaelleen, ja siinä yhdistyvät crazyhuumori ja tumma melankolia. Elokuva sai paljon katsojia, ja sen on sanottu kestäneen myös hyvin aikaa.Ferenczi 2010, s. 20–24.

Tunnettuna ohjaajana
Burtonin läpimurto suuren yleisön silmissä oli vuonna 1989 ilmestynyt Batman. Se oli synkkä, väkivaltainen ja realistinen sovitus sarjakuvasankarista, ja se noudatti sarjakuvataiteilija Frank Millerin 1986 esittelemää puolta Batmanista. Batman-fanit olivat protestoineet Burtonin päärooliin valitsemaa komedianäyttelijä Michael Keatonia, mutta elokuvasta tuli yksi vuoden suurimmista menestyksistä.Ferenczi 2010, s. 33. Burton ohjasi myös elokuvan jatko-osan Batman – paluu (1992).Ferenczi 2010, s. 39.

Batman-elokuvien välissä Burton teki pienemmän budjetin elokuvan Saksikäsi Edward (1990), joka aloitti hänen ja näyttelijä Johnny Deppin pitkän yhteistyön. Saksikäsi Edward on tarunomainen satiiri, josta on tehty useita tulkintoja. Elokuvan päähahmo on esimerkiksi nähty nuoren Burtonin omakuvana, mutta Burton ei itse ole koskaan suosinut yhtä tulkintaa muiden kustannuksella.Ferenczi 2010, s. 40–45. Edward on yksi esimerkki Burtonin elokuvissa usein tavattavista nuorista goottihahmoista.Ferenczi 2010, s. 26.

Stop motion -animaatio ja musikaali Painajainen ennen joulua (1993) on Burtonin tunnusomaisimpia luomuksia. Burton teki elokuvaan käsikirjoituksen, ja sen ohjasi animaattori Henry Selick. Elokuva menestyi hyvin, vaikka Disney ei aluksi markkinoinutkaan epätavallista elokuvaa kovin voimakkaasti.Ferenczi 2010, s. 49–54. Kaksitoista vuotta myöhemmin Burton palasi samaan aiheeseen Corpse Bride -animaatioelokuvalla, joka julkaistiin 2005. Siinä kuolleiden maailma on värikäs siinä kun elävien maailma on yksivärinen. Corpse Bride on räväkkää edeltäjäänsä selvästi hiotumpi ja kypsempi.Ferenczi 2010, s. 56–59. Vuonna 2012 valmistui Burtonin kolmas animaatio, joka perustuu hänen lyhytelokuvaansa Frankenweenie.

Erikoislaatuisen elokuvaohjaajan elämästä kertova mustavalkoisena kuvattu Ed Wood (1994) oli Burtonin ensimmäinen floppi.Ferenczi 2010, s. 61–67. Kepeä ja värikäs Mars hyökkää! (1996) oli tyylillisesti Burtonin edellisen elokuvan vastakohta, vaikka palauttikin sen tavoin mieleen 1950-luvun science fiction -elokuvat. Myöskään se ei noussut suosiossa Burtonin menestyselokuvien tasolle. Burtonin seuraava projekti Superman Lives kariutui vuonna 1998. Burton julkaisi samana vuonna runo- ja piirroskokoelmansa The Melancholy Death of Oyster Boy.Ferenczi 2010, s. 69–72.

Päätön ratsumies (1999) elvytti Burtonin uran, ja elokuvaa pidetään yhtenä hänen parhaistaan. Elokuvassa Burton palasi 1960-luvun goottilaisten kauhuelokuvien tunnelmaan.Ferenczi 2010, s. 74. Elokuvassa Apinoiden planeetta (2001) Burton ei saanut paljonkaan ohjaajan vapauksia, kustannusten kasvu johti käsikirjoituksen lyhentelyyn, ja Burton sairasteli kuvausten aikana. Elokuva oli Burtonille epätyypillinen eikä menestynytkään odotetulla tavalla. Kuvausten aikana Burton tapasi Helena Bonham Carterin, josta tuli hänen elämänkumppaninsa.Ferenczi 2010, s. 80.

Big Fish (2003) keskittyi kuvaamaan ihmisten tunne-elämää ja oli joidenkin kriitikoiden mukaan Burtonin ensimmäinen ”aikuinen” elokuva.Ferenczi 2010, s. 82. Burton muutti sen jälkeen Lontooseen ja alkoi kuvata siellä seuraavaa elokuvaansa, Roald Dahlin lastenkirjaan perustuvaa Jali ja suklaatehdasta (2005). Burton teki elokuvasta oudomman ja synkemmän kuin tarinan edellinen elokuvaversio vuodelta 1971. Jali ja suklaatehdas oli suurmenestys. Sen menestyksen ansiosta Burton pystyi tekemään synkimmän elokuvansa, musikaalin Sweeney Todd – Fleet Streetin paholaisparturi (2007).Ferenczi 2010, s. 84–86.

Liisa Ihmemaassa (2010) yhdistelee tietokonegrafiikkaa oikeaan kuvaan ja näyttää paikoin animaatioelokuvalta.Ferenczi 2010, s. 92. Dark Shadows (2012) on Burtonin komediallinen tulkinta 1960-luvun kulttisaippuaoopperasta. Vuonna 2012 Burton julkaisi kokopitkän version 1980-luvun animaatiostaan Frankenweenie. Big Eyes (2014) on tositarina taidemaalari Margaret Keanesta. Seikkailufantasia Neiti Peregrinen koti eriskummallisille lapsille (2016) pohjautuu nuortenkirjailija Ransom Riggsin kirjaan.

Luottosäveltäjä ja luottonäyttelijät
Musiikin Burtonin elokuviin on Pee-Wee's Big Adventuresta lähtien säveltänyt muusikko ja elokuvasäveltäjä Danny Elfman (Ed Woodia sekä Sweeney Toddia lukuun ottamatta). Burton käyttää usein luottonäyttelijöitään, ja esimerkiksi Johnny Depp on esittänyt pääroolia useassa Burtonin elokuvassa.

 Yksityiselämä 
Burtonin elämänkumppani vuosina 2001–2014 oli näyttelijä Helena Bonham Carter, mutta he eivät koskaan menneet naimisiin. Heillä on kaksi lasta.

Tunnustukset
Burton sai Golden Globe -ehdokkuuden vuonna 2008 parhaasta ohjauksesta elokuvassa Sweeney Todd – Fleet Streetin paholaisparturi (2007).

Burtonin ohjaamat animaatioelokuvat Corpse Bride (2005) ja Frankenweenie (2012) olivat parhaan animaatioelokuvan Oscar-palkintoehdokkaina. Viitattu 30.12.2016

 Filmografia 
 Elokuvat 
Elokuvat: O = ohjaajana; T = tuottajana; K = käsikirjoittajana Vuosi Suomenkielinen nimi Alkuperäinen nimi O T K Huom. 1985  Pee-ween suuri seikkailu  Pee-wee’s Big Adventure  1988  Beetlejuice  Beetlejuice  1989  Batman  Batman  1990  Saksikäsi Edward  Edward Scissorhands  vain tarina 1992  Batman – paluu  Batman Returns  1993  Painajainen ennen joulua  The Nightmare Before Christmas  vain tarina ja hahmot1994  Kammottava merimatka  Cabin Boy  Ed Wood  Ed Wood  1995  Batman Forever  Batman Forever 1996  James ja jättipersikka  James and the Giant Peach  Mars hyökkää!  Mars Attacks!  1999  Päätön ratsumies  Sleepy Hollow  2001  Apinoiden planeetta  Planet of the Apes  2003  Big Fish  Big Fish 2005  Jali ja suklaatehdas  Charlie and the Chocolate Factory  Corpse Bride  Corpse Bride  vain hahmot 2007  Sweeney Todd – Fleet Streetin paholaisparturi  Sweeney Todd: The Demon Barber of Fleet Street  2009  9  9  2010  Liisa Ihmemaassa  Alice in Wonderland 2012  Dark Shadows  Dark Shadows  Abraham Lincoln: Vampire Hunter  Abraham Lincoln: Vampire Hunter  Frankenweenie  Frankenweenie  vain idea, tarina ja hahmot 2014  Big Eyes  Big Eyes 2016  Liisan seikkailut peilimaailmassa  Alice Through the Looking Glass  Neiti Peregrinen koti eriskummallisille lapsille  Miss Peregrine’s Home for Peculiar Children  2019  Dumbo  Dumbo  2024  Beetlejuice Beetlejuice  Beetlejuice Beetlejuice  

 Lyhytelokuvat 
Lyhytelokuvat: O = ohjaajana; T = tuottajana; K = käsikirjoittajana Vuosi Suomenkielinen nimi Alkuperäinen nimi O T K Huom.1971  The Island of Doctor Agor  myös sovittajana Prehistoric Caveman  Houdini: The Untold Story  1972  Tim’s Dreams  1974  1997 1979  Doctor of Doom  King and Octopus Animation  Stalk of the Celery Monster 1982  Luau  Vincent  Vincent  1983  Hansel and Gretel  vain idea 1984  Frankenweenie  Frankenweenie  vain idea 2000  The World of Stainboy  2013  Kapteeni Sparky ja lentävät lautaset  Captain Sparky vs. The Flying Saucers 

 Televisio 
Televisio: O = ohjaajana; T = tuottajana; K = käsikirjoittajana Vuosi Suomenkielinen nimi Alkuperäinen nimi Jakson nimi / jaksojen määrä O T K Huom.1986  Alfred Hitchcock esittää  Alfred Hitchcock Presents  “The Jar”  Faerie Tale Theatre  “Aladdin and His Wonderful Lamp”  1987  Hämmästyttävät tarinat  Amazing Stories  “Family Dog”  vain tarina 1989–1991  Beetlejuice  Beetlejuice  94 jaksoa  vastaavana tuottajana 1993  Family Dog  Family Dog  10 jaksoa  vastaavana tuottajana 2000  Lost in Oz  pilottijakso  vastaavana tuottajana; vain tarina 2022  Wednesday  Wednesday    vastaavana tuottajana

 Musiikkivideot 
Musiikkivideot: O = ohjaajana; T = tuottajana; K = käsikirjoittajana Vuosi Kappaleen musiikkivideo Yhtye / artisti O T K Huom. 2006  ”Bones” The Killers  2012  ”Here with Me” 

 Muut työt 
Muut työt Vuosi Suomenkielinen nimi Alkuperäinen nimi Työ Viihteenlaji Huom. 1978  Taru sormusten herrasta  The Lord of the Rings  taiteilija  elokuva 1979  Muppet-elokuva  The Muppet Movie  nukketaiteilija  elokuva  Stalk of the Celery Monster  animaattori  lyhytelokuva  1981  Topi ja Tessu  The Fox and the Hound  animaattori  elokuva 1982  Luau  animaattori  lyhytelokuva  Tron  Tron  animaattori  elokuva  Vincent  Vincent  lavastaja  lyhytelokuva  1983  Hansel and Gretel  lavastaja  lyhytelokuva  1984  Frankenweenie  Frankenweenie  kuvakäsikirjoittaja  lyhytelokuva  1985  Hiidenpata  The Black Cauldron  konseptikuvittaja  elokuva  1987  Hämmästyttävät tarinat  Amazing Stories  animaatiosuunnittelija  televisiosarja  jakso “Family Dog” 1989–1991  Beetlejuice  Beetlejuice  kehittäjä  televisiosarja  94 jaksoa 1993  Family Dog  Family Dog  suunnittelukonsultti  televisiosarja  10 jaksoa

 Roolit 
Roolit Vuosi Suomenkielinen nimi Alkuperäinen nimi Rooli Viihteenlaji 1971  The Island of Doctor Agor  tohtori Agor  lyhytelokuva1979  Doctor of Doom  Don Carlo  lyhytelokuva Muppet-elokuva  The Muppet Movie  nuken esittäjä  elokuva 1982  Luau  Korkein olento / Mortie  lyhytelokuva 1985  Pee-ween suuri seikkailu  Pee-wee’s Big Adventure  roisto kujalla  elokuva1992  Singles  Singles  Brian  elokuva Hoffa  Hoffa  ruumis  elokuva2012  Vampires Kiss & Blood Inside  Abraham Van Helsing  lyhytelokuva Men in Black III – miehet mustissa III  Men in Black III  avaruusolio  elokuva 2016  Neiti Peregrinen koti eriskummallisille lapsille  Miss Peregrine’s Home for Peculiar Children  matkustaja  elokuva

 Suomennetut kirjat 
  Sarja Directors on Directors

 Lähteet 


Viitteet

 Aiheesta muualla 



Luokka:Yhdysvaltalaiset elokuvaohjaajat
Luokka:Yhdysvaltalaiset elokuvatuottajat
Luokka:Yhdysvaltalaiset elokuvakäsikirjoittajat
Luokka:Yhdysvaltalaiset animaattorit
Luokka:Yhdysvaltalaiset musiikkivideo-ohjaajat
Luokka:Annie-palkinnon saajat
Luokka:Vuonna 1958 syntyneet
Luokka:Elävät henkilöt
Luokka:Seulonnan keskeiset artikkelit